PHOL มั่นใจรายได้ปีนี้โตเข้าเป้า 30% พร้อมเดินหน้าประมูลงานใหม่
PHOL มั่นใจรายได้ปีนี้โตเข้าเป้า 30% ชู backlog งานประปา 260 ลบ. รับรู้รายได้ปีนี้ทั้งหมด พร้อมเดินหน้าประมูลงานใหม่
15 ส.ค. 2559

นายบุญชัย สุวรรณวุฒิวัฒน์ ประธานเจ้าหน้าที่บริหาร บริษัท ผลธัญญะ จำกัด (มหาชน) หรือ PHOL เปิดเผยว่า บริษัทมุ่งเน้นรักษาลูกค้าเก่าที่มีศักยภาพ รวมถึงการจัดหาผลิตภัณฑ์ที่สามารถแข่งขันได้ สำหรับธุรกิจด้านระบบบำบัดน้ำยังมีอีกหลายพื้นที่ต่างจังหวัดที่ระบบน้ำอุปโภคบริโภคยังไม่ครอบคลุม เป็นโอกาสสำคัญในการเข้าประมูลงานใหม่จากภาครัฐเพิ่มเติม
อีกทั้งบริษัทยังมีงานโครงการประปาชุมชนในมือที่รอรับรู้รายได้ (Backlog) อีกประมาณ 260 ล้านบาท คาดว่าจะทยอยรับรู้รายได้ในปีนี้ทั้งหมด สนับสนุนเป้าหมายรายได้ทั้งปี 59 ให้เติบโต 30% จากปีก่อนได้